laion/Wikipedia-Exotic huggingface dataset:
מפלגת הימין הגרמנית

מפלגת הימין הגרמנית (בגרמנית: Deutsche Rechtspartei או בראשי תיבות: DRP) הייתה מפלגת ימין קיצוני אשר פעלה בגרמניה המערבית. המפלגה הגיעה לשיא כוחה בבחירות 1949 אז זכתה בחמישה מושבים בבונדסטאג. המפלגה התפוררה בסופו של דבר לכמה סיעות נאו-נאציות ומלוכניות, ושרידיה הסתפחו אל המפלגה הדמוקרטית החופשית. המפלגה הוקמה ב-27 ביוני 1946, כאיחוד של שתי מפלגות קטנות: מפלגת הבנייה הגרמנית והמפלגה השמרנית הגרמנית. מבחינה היסטורית, מקימי המפלגה הציגה אותה כיורשת של מפלגת החופש הלאומי הגרמני. מצע המפלגה הגדיר אותה כתנועה דתית-שמרנית, וגינה במפורש את הנאציזם. עם זאת, עד מהרה משכה אליה המפלגה מלוכנים רבים מחד, ונאו-נאצים מאידך. הנהגת המפלגה סירבה לנטות לכיוונים קיצוניים כל כך, וב-1947 פרשו מלוכנים רבים מהמפלגה והצטרפו אל המפלגה הגרמנית המלוכנית במובהק. לקראת הבחירות לבונדסטאג ב-1949, שקלה המפלגה לחתום על הסכם ריצה משותפת עם סיעות ימין קיצוני אחרות (כולל עם המפלגה הגרמנית). רעיון זה נדחה בידי השלטון הצבאי הבריטי שהודיע שיפסול מלהתמודד כל איחוד של מפלגות ימין. במטרה לצבור תמיכה נוספת, הכניסה המפלגה לשורותיה פוליטיקאים נאו-נאצים בולטים. בבחירות זכתה המפלגה להישג נאה יחסית של חמישה מנדטים. מיד לאחר הבחירות החליטה הנהגת המפלגה להתנער מהנאו-נאצים. אוטו רמר וגרהרד קרוגר סולקו בבושת פנים, ובו ביום הקימו מפלגה חדשה מפלגת הרייך הסוציאליסטית. שנים מחברי הבונדסטאג מטעם מפלגת הימין, פריץ דורלס ופריץ רוסלר, בחרו להצטרף למפלגת הרייך הסוציאליסטית. קבוצת פורשים נוספת, אשר כללה רבים מנציגי המפלגה בלנדטאגים הפדרליים, הקימה את מפלגת הרייך הגרמני. מפלגת הימין נותרה ללא כוח משמעותי, וב-21 בינואר 1950 פורקה באופן רשמי. שרידי המפלגה המשיכו להתקיים באופן רשמי במדינות הפדרליות, וב-1951 התמודדו בבחירות ללנדטאג של סקסוניה התחתונה. הם לא עברו את אחוז החסימה. הם התאחדו לבסוף עם המפלגה הדמוקרטית החופשית. Horst W. Schmollinger, Die Deutsche Konservative Partei – Deutsche Rechtspartei, in: Richard Stöss, Parteienhandbuch, Westdeutscher Verlag, Opladen 1986, Seiten 982 ff.
רמי בוניאסקי

רמי בוניאסקי (באנגלית: Remy Bonjasky; נולד ב-10 בינואר 1976) הוא קיקבוקסר עבר סורינאמי-הולנדי. שלוש פעמים זכה בטורניר הגרנד פרי העולמי K-1 במשקל כבד, זכה בתואר ב-2003, 2004 ו-2008. בוניאסקי נודע בבעיטות המעופפות שלו, התקפות הברכיים וההגנה החזקה שלו, ומכאן הכינוי "הג'נטלמן המעופף". בוניאסקי נחשב לאחד הקיקבוקסרים הטובים ביותר בהיסטוריה, ויש לו ניצחונות על לוחמים מפורסמים כמו: ארנסטו הוסט, באדר הארי, אליסטר אוברים, מירקו פיליפוביץ', בוב סאפ, צ'וי הונג-מן, ג'רום לה באנר (אנ') ואחרים. מדיה וקבצים בנושא רמי בוניאסקי בוויקישיתוף אתר האינטרנט הרשמי של רמי בוניאסקי רמי בוניאסקי, ברשת החברתית פייסבוק רמי בוניאסקי, ברשת החברתית אינסטגרם https://www.glorykickboxing.com/fighters/remy-bonjasky:2777d3a5-2e09-48f6-bfe1-131851069d5f https://medium.com/martial-arts-unleashed/glory-days-of-k-1-who-were-the-best-fighters-24c5cfd18e65
קוסמוס 1408

קוסמוס 1408 (ברוסית: Космос-1408) היה לוויין מודיעין אותות שהופעל על ידי ברית המועצות. הוא שוגר למסלול נמוך סביב כדור הארץ ב־16 בספטמבר 1982 והחליף את הלווין קוסמוס 1378. ב־15 בנובמבר 2021, הוא הושמד בניסוי של נשק אנטי-לווייני רוסי, שגרם לפיזור פסולת חלל בגובה בין 300–1,100 קילומטרים (190–680 מיל) מעל כדור הארץ. האיום של התנגשות פוטנציאלית עם פסולת אילץ את הצוות של תחנת החלל הבינלאומית לתפוס מחסה בקפסולות המילוט שלהם. הלוויין היה חלק ממערכת צלינה-D של לווייני מעקב צבאיים למטרת מודיעין אלקטרוני. הוא פותח על ידי לשכת העיצוב יוז'נויה, במסה של כ־2,200 ק"ג, עם אורך חיים צפוי של כ־6 חודשים. הוא החליף את הלווין קוסמוס 1378 במערכת צלינה. הוא שוגר על גבי רכב השיגור ציקלון-3 ב־16 בספטמבר 1982, מאתר 32/2 בקוסמודרום פלסצק. ב-15 בנובמבר 2021, הלוויין הושמד בניסוי צבאי שיצר ענן של פסולת חלל שאיים על תחנת החלל הבינלאומית. שבעת אנשי הצוות על סיפון התחנה (4 אמריקאים, 2 רוסים וגרמני) תפסו מחסה בקפסולות המילוט כדי שיוכלו לחזור במהירות לכדור הארץ אם פסולת תפגע בתחנה. הלוויין היה במסלול בגובה ממש מעל לגובה המסלול של תחנת החלל, והפסולת חלפה ליד תחנת החלל הבינלאומית כל 93 דקות. הפסולת גם מהווה סיכון ללוויינים אחרים במסלול נמוך של כדור הארץ. מחלקת המדינה של ארצות הברית האשימה לאחר מכן את רוסיה בכך שכיוונה את קוסמוס 1408 במהלך הניסוי נשק נגד לוויינים, תוך שימוש בטיל קרקעי נגד הלוויין שלהם שאבד, ואמרה שזה "מסוכן וחסר אחריות". למחרת, סרגיי שויגו, שר ההגנה הרוסי, הודה כי ההריסות נובעות מניסוי טיל רוסי, אך טען כי היא אינה מהווה איום על פעילות חלל כלשהי. דובר מחלקת המדינה האמריקאית, נד פרייס, אמר שהאירוע יצר כ־1,500 חלקי פסולת שניתן לעקוב אחריהם באמצעות מכ"מים קרקעיים ועוד מאות אלפים שקשה יותר לעקוב אחריהם. הפסולת צפויה להמשיך במסלול במשך כמה שנים, אולי עשרות שנים. הפסולת סובבת בגבהים שבין 440–520 קילומטרים (270–320 מיל); עד 17 בנובמבר טווח זה גדל ל 300–1,100 קילומטרים (190–680 מיל). טיל A-235 ("נודול") שוגר מקוסמודרום פלסצק. המערכת עוברת בדיקות מאז 2014, אך זה היה הלוויין הראשון שהיא השמידה. אמנת החלל החיצון, שרוסיה אישרה, אוסרת על סוגים מסוימים של פעילויות צבאיות בחלל, אך לא טילים נגד לוויינים המשתמשים בראשי נפץ קונבנציונליים. מנהל נאס"א, ביל נלסון, הצהיר כי, "עם ההיסטוריה הארוכה והמפורסמת שלה בטיסות אנושיות בחלל, לא יעלה על הדעת שרוסיה תסכן לא רק את האסטרונאוטים השותפים האמריקאים והבינלאומיים בתחנת החלל הבינלאומית, אלא גם את הקוסמונאוטים שלה" עם שני קוסמונאוטים רוסים בתחנה מתוך שבעה אסטרונאוטים, ו"הפעולות הן פזיזות ומסוכנות, מאיימות גם על תחנת החלל הסינית." בשנת 1985 ארצות הברית ביצעה ניסוי בטיל ASM-135 ASAT נגד לוויינים מאותה מטרה. בשנת 2007 בוצע ניסוי טילים נגד לוויינים סיני, שאף הוא גרר ביקורת דומה מבצע קרח שרוף היה ניסוי בטיל נגד לוויינים של ארצות הברית מ־2008 משימת שאקטי היה ניסוי הודי בטילים נגד לוויינים משנת 2019 מדיה וקבצים בנושא קוסמוס 1408 בוויקישיתוף "Russian anti-satellite missile test poses no threat – Moscow". BBC News. 16 בנובמבר 2021. נבדק ב-16 בנובמבר 2021. {{cite news}}: (עזרה) "Outer Space Treaty". United Nations Office for Outer Space Affairs. בנובמבר 2021. נבדק ב-16 בנובמבר 2021. {{cite web}}: (עזרה) Weitering, Hanneke (2021-11-16). "NASA chief Bill Nelson condemns Russian anti-satellite test". Space.com (באנגלית). נבדק ב-2021-11-18.
ביסמרקיוגנד

ביסמרקיוגנד (בגרמנית: Bismarckjugend; "נוער ביסמרק") הייתה תנועת הנוער של מפלגת העם הלאומית הגרמנית. התנועה פעלה בין השנים 1922–1933. התנועה נוסדה ב-1922 והייתה מיועדת לנערים ונערות בין הגילאים 14–25. הארגון היה בעל אופי צבאי, ונועד לחנך את חבריו לשמרנות ומלוכנות. הארגון נקרא "נוער ביסמרק" על שם אוטו פון ביסמרק. בית ביסמרק העניק הסכמה רשמית לשימוש בשם. בשנותיו הראשונות לא זכה הארגון לפופולריות רבה. מפלגת העם הלאומית הגרמנית הייתה מזוהה בעיקר עם ערכי הדור הישן, ופחות הצליחה לקרוץ לדור הצעיר. עם זאת, בהדרגה הצליחה המפלגה להפיץ את רעיונותיה הלאה, וב-1928 כבר היו לביסמרקיוגנד 800 סניפים בכל רחבי גרמניה, אשר בהם היו חברים 42,000 נערים ונערות. הביסמרקיוגנד היה תנועת הנוער השנייה בגודלה בגרמניה, אחרי הנוער העובד הסוציאליסטי של המפלגה הסוציאל-דמוקרטית של גרמניה. באותה שנה ערך הארגון טקס אזכרה בפרידריכסרוה לציון יום השנה ה-30 למותו של ביסמרק. עיקר ההתגייסות לארגון הייתה באזורים פרוטסטנטיים בצפון. בדרום הקתולי זכה הארגון לתמיכה פחותה. מרבית חניכי הארגון היו בני המעמד הגבוה, או אפילו האצולה. מקרה חריג היה הסניף הגדול של הארגון בברלין אשר היה מורכב רובו ככולו מבני מעמד הפועלים. ב-1933 נחתם הסכם בין המפלגה הנאצית למפלגת העם הלאומית, אשר במסגרתו התפרקה מפלגת העם הלאומית. ב-1935 הוצאו מחוץ לחוק כל תנועות הנוער בגרמניה למעט ההיטלריוגנד, ולבישת מדי הביסמרקיוגנד הפכה לעבירה פלילית. Michael Burleigh, Wolfgang Wippermann: The Racial State: Germany, 1933–1945. Cambridge University Press, Cambridge [England] 2002, S. 228. Martin Kitchen: A History of Modern Germany, 1800–2000. Blackwell, Malden, Massachusetts 2006.ג Larry Eugene Jones, James N. Retallack: Elections, Mass Politics, and Social Change in Modern Germany: New Perspectives, German Historical Institute, Washington, D.C. 1992, S. 354. Robert Gerwarth: The Bismarck Myth: Weimar Germany and the Legacy of the Iron Chancellor. Oxford historical monographs. Clarendon Press, Oxford 2005, S. 106–107. מדיה וקבצים בנושא ביסמרקיוגנד בוויקישיתוף
קוסמוס-2506

קוסמוס-2506 היא לוויין צבאי רוסי ששוגר מקוסמודרום פלסצק ב־23 ביוני 2015, 16:44 UTC. לוויין זה הוא הרכיב השלישי של מערכת "פרסונה" ששוגרה לחלל. קוסמוס-2506 פותח על ידי מרכז הטילים והחלל פרוגרס בפקודת כוחות האוויר והחלל הרוסים. יש להניח שהחללית היא מכשיר סיור אופטי. קוסמוס-2506 מצויד במתקני העברת נתונים בלייזר, המאפשרים להשתמש בלוויין הממסר Olymp-K להעברת נתונים מבצעית לכדור הארץ. ההנחה היא שבשל היעדר רכיבים למערכת האופטית, זה יהיה המכשיר האחרון מסדרת "פרסונה". לוויין הסיור האופטי הבא יהיה מסדרת פרסונה המעודכנת או מסדרה אחרת לגמרי. "С Плесецка успешно запустили военный спутник". Lenta.ru. 2015-06-23. נבדק ב-2015-07-16. "Persona (Kvarts, 14F137)". Ghunter's Space Page. נבדק ב-2015-07-16. "Persona (14F137) spy satellite". Russian Space Web. נבדק ב-2015-07-16. ערך זה הוא קצרמר בנושא רוסיה ובנושא צבא. אתם מוזמנים לתרום לוויקיפדיה ולהרחיב אותו.
סמסונג גלקסי A40

סמסונג גלקסי A40 (באנגלית: Samsung Galaxy A40) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-19 במרץ 2019, והושק ב-10 באפריל אותה שנה באירופה. הוא יורשו של סמסונג גלקסי J6. המכשיר הוא גרסה קומפקטית של המכשיר סמסונג גלקסי A30, שנמכר רק בשווקים בהם סמסונג גלקסי A30 אינו זמין. המכשיר מצויד במסך מסוג סופר AMOLED Infinity-U, בגודל 5.9 אינץ', וברזולוציית 2340×1080 פיקסלים. עם יחס מסך בגוף של 85.5%, ביחס רוחב-גובה של 19.5:9, המכשיר מצויד במסך מסוג "גורילה קלאס 3". המכשיר מופעל על ידי מעבד בעל שמונה ליבות, כאשר 6 מהן פועלות בתדר עבודה של 1.6 ג'יגה הרץ, וה-2 הנוספות פועלות בתדר עבודה של 1.8 ג'יגה הרץ. במכשיר ישנה מערכת על שבב מדגם Exynos 7904. האחסון הפנימי של המכשיר הוא בנפח 64 ג'יגה בייט. למכשיר יש זיכרון RAM בנפח 4 ג'יגה בייט, ונפח האחסון ניתן להרחבה באמצעות כרטיס microSD עד ל-512 ג'יגה בייט. כמו כן, המכשיר מופעל על ידי סוללה בקיבולת 3100 מיליאמפר-שעה. המכשיר מצויד ב-MICROSIM כפול SIM ננו חריץ שתומך VoLTE. המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה אחורית כפולה עם חיישן ברזולוציה 16 מגה פיקסל; המצלמה הראשית והעדשת מצלמה אולטרה רחבה בשדה ראייה של 123 מעלות ברזולוציה 5 מגה פיקסל; המצלמה הקדמית ברזולוציה 25 מגה פיקסל. המכשיר הושק כשמותקנת עליו מערכת ההפעלה אנדרואיד 9 ("פאי") בממשק המותאם של סמסונג - One UI 1.0 באפריל 2020 המכשיר עודכן בעדכון תוכנה, על פני אנדרואיד 10 בממשק המותאם של סמסונג - One UI 2.0. בסוף מרץ 2021 המכשיר עודכן בעדכון תוכנה, וקיבל את מערכת ההפעלה אנדרואיד 11 בממשק המותאם של סמסונג - One UI 3.1. מדיה וקבצים בנושא סמסונג גלקסי A40 בוויקישיתוף אתר האינטרנט הרשמי של סמסונג גלקסי A40 Samsung Galaxy A40 - Full phone specifications, m.gsmarena.com הוכרז: Samsung Galaxy A40 – עם מסך 5.9 אינץ' וסלפי ב-25 מגה-פיקסל, באתר גאדג'טי, ‏11 באפריל 2019 Samsung Galaxy A40 arrives in Europe with 25 MP selfie camera, GSMArena.com (באנגלית) SamMobile, Galaxy A40 Android 10 update reportedly starts rolling out, SamMobile Samsung starts rolling out Android 11 with One UI 3.1 to the Galaxy A40 and Galaxy A80, xda-developers, ‏24 במרץ 2021 (באנגלית)
אמי-ג'יל לוין

אמי-ג'יל לוין (באנגלית: Amy-Jill Levine; נולדה ב-1956) היא פרופסור אמריטה מומחית ללימודים יהודיים ונוצריים, מופקדת הקתדרה ע"ש קרפנטר לברית החדשה במחלקה לתאולוגיה באוניברסיטת ואנדרבילט בנאשוויל, טנסי. כחוקרת הברית החדשה מייצגת קריאה ביקורתית "מבחוץ" הן כאשה והן כיהודיה. נולדה למשפחה יהודית אורתודוקסית במסצ'וסטס, אך גדלה בסביבה קתולית ופיתחה בקיאות וחיבה לנצרות. את לימודי התואר הראשון סיימה בהצטיינות באנגלית ובלימודי דת במכללת סמית', מכללה פרטית בנורת'המפטון (מסצ'וסטס). את תואר הדוקטור שלה קיבלה ב-1984 מאוניברסיטת דיוק. בדיוק הכירה גם את בעלה, ג'יי גלר, חוקר יהדות מודרנית. ב-1994 הייתה ליהודיה הראשונה שלימדה ברית חדשה באוניברסיטת ואנדרבילט. על כך אמרה בהומור: "אני יהודיה יאנקית המלמדת ברית חדשה במחלקה תאולוגית פרוטסטנטית באבזם של חגורת התנ"ך". קריאתה בברית החדשה עושה שימוש בכלים פילולוגיים-היסטוריים ובמתודולוגיה הלקוחות מתוחמי ספרות השוואתית, לימודי מגדר ומדעי היהדות ואף קורט הומור. חיבוריה כוללים הסתכלות על ישו ואירועי הברית החדשה מנקודת מבט יהודית ונקודת במט נשית. מחקריה כוללים תיאור של ישו ולתמידיו כיהודים הפועלים בחברה יהודית ומתוך זיקה (גם אם ביקורתית) למסורת יהודית והלכה יהודית. מאז ראשית שנות ה-2000, נמצאת במהלך עריכת סדרה יחד עם מריאן בליקנסטאף, שעתידה לכסות את כל ספרי הברית החדשה מנקודת מבט פמיניסטית בשם Feminist companion to the New Testament and early Christian writings. בין היתר ראו אור בסדרה הכרכים על הבשורה על פי מתי, הבשורה על-פי מרקוס, הבשורה על-פי לוקס והבשורה על-פי יוחנן. ב-2011 ערכה, יחד עם מרק צבי ברטלר את הספר The Jewish Annotated New Testament, הכולל פרשנות על כל ספרי הברית החדשה, הנסמכת על קריאה במקורות יהודיים מקבילים (יוסף בן מתתיהו, פילון האלכסנדרוני), מחקרים עדכניים בארכאולוגיה של ארץ ישראל, כתבים הלכתיים יהודיים (בעיקר מן המשנה והתוספתא) וכן מאמרי-חתך בנושאים שונים. ב-2017 ראתה אור מהדורה שנייה מורחבת ומתוקנת. The Misunderstood Jew: The Church and the Scandal of the Jewish Jesus. San Francisco, CA: Harper-Collins (2006) ISBN 978-0-060-78966-4 OCLC:70199942 Short Stories by Jesus: The Enigmatic Parables of a Controversial Rabbi. HarperOne. (2014) ISBN 978-0-061-56103-0 w/ Allison, Dale C.; Crossan, John Dominic, eds. The Historical Jesus in Context. Princeton Readings in Religions. Princeton. (2006) ISBN 978-0-691-00992-6 w/ Brettler, Marc Zvi, eds. The Jewish Annotated New Testament. Oxford University Press, 2011 ISBN 978-0195297706 Edited with Marianne Blickenstaff, Sheffield Academic Press. A Feminist Companion to Matthew (2001) A Feminist Companion to Mark (2001) A Feminist Companion to Luke (2001) A Feminist Companion to John Volume 1 (2002) A Feminist Companion to John Volume 2 (2002) מדיה וקבצים בנושא אמי-ג'יל לוין בוויקישיתוף אתר האינטרנט הרשמי של אמי-ג'יל לוין (באנגלית) The Gospel of Amy-Jill Levine ביוגרפיה באתר אוניברסיטת דיוק אמי-ג'יל לוין, ברשת החברתית פייסבוק אמי-ג'יל לוין, ברשת החברתית Goodreads ביוגרפיה באתר Scarboro Missions
מיכאילו לומונוסוב (לוויין)

מיכאיל לומונוסוב (MVL-300, או מיכאילו, או יותר נפוץ לומונוסוב) הוא לוויין המופעל על ידי אוניברסיטת מוסקבה שנקרא על שם מיכאיל לומונוסוב. מטרת המשימה היא תצפית של התפרצויות קרני גמא, קרניים קוסמיות בעלות אנרגיה גבוהה ותופעות חולפות באטמוספירה העליונה של כדור הארץ. שיגור המשימה תוכנן בתחילה לשנת 2011 כאשר צוין 300 שנה ליום הולדתו של מיכאיל לומונוסוב. לאחר מספר דחיות המשימה שוגרה לבסוף ב-28 באפריל 2016 מ-קוסמודרום ווסטוצ'ני על ידי רכב השיגור סויוז 2.1a. הרכיב מצוידת בשבעה מכשירים מדעיים: מערכת מעקב אולטרה סגול (TUS) תוכננה למדידת אור הקרינה המוקרן על ידי EAS (מקלחות אוויר נרחבות) של קרניים קוסמיות אולטרה גבוהות (UHECR) באטמוספירה של כדור הארץ וכן עבור מחקרים חולפים בטווח אולטרה סגול. זה היה המכשיר הראשון מבוסס החלל שהוקדש לתופעות אלו. פרויקט TUS החל בשנת 2001. בלוק לגילוי קרני רנטגן וקרינת גמא (BDRG) מיועד לאיתור וניטור התפרצויות קרני גמא ולהפקת אות טריגר למצלמות מדגם ShOK; UFFO מורכב מצילום רנטגן ו-10 ס"מ טלסקופי אולטרה סגול המיועדים לחקר התפרצויות קרני גמא; מצלמות אופטיות של שדה ראייה סופר רחב (ShOK) כזוג מצלמות אופטיות רחבות שדה, שמטרתן העיקרית היא זיהוי מיידי של הקרינה האופטית של התפרצויות קרני גמא לאחר קבלת אותות טריגר מ־BDRG; דוסימטר של אלקטרונים, פרוטונים ונייטרונים (DEPRON) מודד מינונים וספקטרום נספגים של אלקטרונים, פרוטונים, נייטרונים וגרעינים כבדים; פסד אלקטרונים ושדות חוקרים עבור לומונוסוב (Elfin-L) כוללים גלאי החלקיקים האנרגטיים עבור אלקטרונים (EPDE), אנרגטיים, פרוטונים גלאי יונים (EPDI) ושטף שער מגנטומטר (FGM). מטרותיו העיקריות הן חקר חלקיקים אנרגטיים במגנטוספירה של כדור הארץ; IMISS-1 הוא מכשיר המיועד לבדיקת מודולים אינרציאליים מיקרו-אלקטרומכניים. טלסקופ TUS בלוויין לומונוסוב הפסיק את איסוף הנתונים בסוף 2017. עד ל-14 בינואר 2019, הבעיות לא נפתרו וכל הציוד המדעי של הלוויין כבוי. ניסיונות התיקון נמשכו (חלק מהמערכות של הלוויין הגיבו, הבעיה הייתה במערכות מטען מדעיות). לפני שנכנע לקשיים הללו, הלוויין פעל במשך שנה וחצי למטרה המיועדת לו. עם כישלון הלוויין לומונוסוב וסיום המשימה של הספקטר-R ב-30 במאי 2019, תוכנית החלל הרוסית איבדה את שני הלוויינים המדעיים שלה עד לשיגור ספקטר-RG ביולי 2019. "Soyuz prepared for first flight from Siberian cosmodrome". Spaceflight Now. נבדק ב-21 במרץ 2016. {{cite web}}: (עזרה) "Soyuz prepared for first flight from Siberian cosmodrome". Spaceflight Now. נבדק ב-21 במרץ 2016. {{cite web}}: (עזרה) "Садовничий: спутник "Михайло Ломоносов" будет запущен в 2011 году" ["Mihailo Lomonosov" satellite to be launched in 2011]. Ria Novosti (ברוסית). 26 בינואר 2010. נבדק ב-5 בפברואר 2017. {{cite news}}: (עזרה) "Первый пуск с Восточного прошёл успешно!" [The first launch from the East has been successful!] (ברוסית). Roscosmos. 28 באפריל 2016. נבדק ב-2017-02-05. {{cite news}}: (עזרה) "MVL-300 (Mikhailo Lomonosov)". Gunter's Space Page. נבדק ב-21 במרץ 2016. {{cite web}}: (עזרה) Khrenov, B.A.; Garipov, G.K.; Kaznacheeva, M.A.; Klimov, P.A.; Panasyuk, M.I.; Petrov, V.L.; Sharakin, S.A.; Shirokov, A.V.; Yashin, I.V. (2020). "An extensive-air-shower-like event registered with the TUS orbital detector". Journal of Cosmology and Astroparticle Physics. 2020 (3): 033. arXiv:1907.06028. Bibcode:2020JCAP...03..033K. doi:10.1088/1475-7516/2020/03/033.
ארנסטו הוסט

ארנסטו הוסט (בהולנדית: Ernesto Hoost; נולד ב-11 ביולי 1965) הוא קיקבוקסר עבר הולנדי. ארבעה פעמים זכה בטורניר הגרנד פרי העולמי K-1 במשקל כבד, זכה בתואר ב-1997, 1999, 2000, ו-2002. הוסט זכה לכינוי "מר שלמות" והוא נחשב לאחד הקיקבוקסרים הטובים ביותר בהיסטוריה, ומחזיק בשיא הזכיות בגראנד פרי K-1 לצד סמי שילט (4 זכיות). מדיה וקבצים בנושא ארנסטו הוסט בוויקישיתוף אתר האינטרנט הרשמי של ארנסטו הוסט (בהולנדית) ארנסטו הוסט, ברשת החברתית אקס (טוויטר) ארנסטו הוסט, ברשת החברתית אינסטגרם ארנסטו הוסט, באתר שרדוג Tomislav Zivanovic, Glory Days of K-1: Who Were the Best Fighters?, Martial Arts Unleashed, ‏2021-11-14 (באנגלית) Ernesto Hoost: The Original Stylebender, THE FIGHT SITE (באנגלית אמריקאית)
עטלף פרחים פיג'יאני

עטלף פרחים פיג'יאני (שם מדעי: Notopteris macdonaldi) הוא מין של עטלף קטן-בינוני במשפחת עטלפי הפירות והחי בטבע בפיג'י ובונואטו וכנראה היה קיים בעבר בטונגה. זהו אחד משני המינים בסוג עטלף פרחים זנוב. עטלף זה בעל ראש משולש וצר, גוף קטן עם שוקיים מוארכים ולוע מחודד ודק. העיניים גדולות, האוזניים קטנות ומעוגלות והלשון ארוכה, רחבה ומכוסה בקצה בגבשושיות. הכנפיים מחוברות לחלק התחתון של עמוד השדרה ונותנים לו מראה של גב חשוף למחצה. אורך הראש והגוף של עטלפי הפרחים הזנובים 93–110 מ״מ, אורך הזרוע 58–69 מ״מ ואורך הזנב 43–62 מ״מ; המשקל נע בין 56 ל-73 גרם. הזכרים גדולים במקצת מן הנקבות. עטלף זה חי ביערות לאורך פיג'י ובימים נח במערות ויוצא בלילה לאכול צוף פרחים. המין מצוי בסכנת הכחדה מצד בירוא יערות, ציד, כרייה, הפרעה אנושית, הכנסת מינים פולשים ועיור והתפוצה המוגבלת שלהם, הופכת אותם לפגיעים מפני סופות טרופיות. האוכלוסייה שלהם אינה עולה על 10,000 פרטים והמגמה שלה נמצאת בירידה מתמשכת. מדיה וקבצים בנושא עטלף פרחים פיג'יאני בוויקישיתוף עטלף פרחים פיג'יאני, באתר ITIS (באנגלית) עטלף פרחים פיג'יאני, באתר NCBI (באנגלית) עטלף פרחים פיג'יאני, באתר האנציקלופדיה של החיים (באנגלית) עטלף פרחים פיג'יאני, באתר GBIF (באנגלית) עטלף פרחים פיג'יאני באתר הרשימה האדומה של IUCN
פטר ארטס

פטר ארטס (בהולנדית: Peter Aerts; נולד ב-25 באוקטובר 1970) הוא קיקבוקסר הולנדי. שלוש פעמים זכה בטורניר הגרנד פרי העולמי K-1 במשקל כבד, זכה בתואר ב-1994, 1995, ו-1998. ארטס ידוע בבעיטות הגבוהות ההרסניות שלו, שזיכו אותו בכינוי "חוטב העצים ההולנדי" והוא נחשב לאחד הקיקבוקסרים הטובים ביותר בהיסטוריה. ארטס הגיעה שש פעמים לגמר הגרנד פרי העולמי K-1 (שיא), וניצח בשלושה. מדיה וקבצים בנושא פטר ארטס בוויקישיתוף אתר האינטרנט הרשמי של פטר ארטס פטר ארטס, ברשת החברתית אקס (טוויטר) פטר ארטס, ברשת החברתית אינסטגרם פטר ארטס, ברשת החברתית טיקטוק פטר ארטס, סרטונים בערוץ היוטיוב פטר ארטס, באתר שרדוג https://www.sherdog.com/fighter/Peter-Aerts-13344 ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
האקדמיה להצפנה של רוסיה

האקדמיה להצפנה של רוסיה רשמית האקדמיה לקריפטוגרפיה של הפדרציה הרוסית (ברוסית: Акаде́мия криптогра́фии Росси́йской Федера́ции), היא מוסד להשכלה גבוהה מדעי פדרלי, שנוסד ב־5 ביוני 1992 על פי צו נשיא הפדרציה הרוסית "לביצוע מחקר יישומי בסיסי וחשוב ביותר ליצירת אמצעים מודרניים לאבטחת מידע ולפתור בעיות דחופות של מודיעין אותות"; האקדמיה פועלת תחת שירות הביטחון הפדרלי של הפדרציה הרוסית מאז 2003. קודם לכן פעלה בחסות הסוכנות הפדרלית למידע ותקשורת ממשלתית. המשימה העיקרית של האקדמיה לקריפטוגרפיה של הפדרציה הרוסית היא לבצע מחקר בתחום בעיות מדעיות וטכניות של אבטחת מידע והגנה על משאבי מידע במערכות טלקומוניקציה של הרשויות. בראשית הקמתה של האקדמיה כמוסד מדעי המבטיח תיאום מחקר ופתרון הבעיות עתירות המדע והיסודיות ביותר של הקריפטוגרפיה, היה הדוקטור למדעים טכניים, פרופסור, קולונל כללי ניקולאי ניקולאביץ' אנדרייב, בשנים 1992–1998 לנשיא האקדמיה הראשון. האקדמיה מעסיקה 29 חברים מלאים ויותר מ-30 חברים מקבילים: מדענים רוסים בולטים, בקריפטוגרפיה ותחומים קשורים של מדע וטכנולוגיה. כדי לפתור בעיות מדעיות, האקדמיה, בהשתתפות האקדמיה הרוסית למדעים, מאגדת את המאמצים של מדענים מובילים מארגוני מדינה שונים הקשורים לפיתוח ויצירה של אמצעי אבטחת מידע, משאבי מידע, טלקומוניקציה ותקשורת מיוחדת, כמו גם טכנולוגיות מידע מודרניות. העבודה המדעית באקדמיה מתבצעת על ידי ועדות. כל ועדה נוצרת כדי לפתור בעיית יעד ספציפית ומורכבת מ־20–25 אנשים. כ-20 ועדות כאלה נוצרות מדי שנה. אקדמיית שירות הביטחון הפדרלי של רוסיה, האקדמיה לקריפטוגרפיה של רוסיה, האיגוד החינוכי והמתודולוגי של מוסדות חינוך גבוהים ברוסיה לחינוך בתחום אבטחת מידע (UMO IS) מקיימים אולימפיאדות על בסיס ארגונים חינוכיים. תיאום התמיכה הארגונית של האולימפיאדה מתבצע על ידי אקדמיית שירות הביטחון הפדרלי של רוסיה. אתר האינטרנט הרשמי של האקדמיה להצפנה של רוסיה RIA Novosti: "האקדמיה לקריפטוגרפיה של הפדרציה הרוסית חוגגת 10 שנים" האתר הרשמי של מפלגת רוסיה המאוחדת : "פוטין שלח ברכות לצוות האקדמיה לקריפטוגרפיה" ברכותיו של ולדימיר פוטין לרגל יום השנה העשרים להקמת האקדמיה הרוסית לקריפטוגרפיה ברכות מסגן הנשיא של האקדמיה לקריפטוגרפיה של הפדרציה הרוסית ולדימיר ניקולאייביץ' סצ'קוב למשתתפי האולימפיאדה הבין-אזורית לתלמידי בתי ספר במתמטיקה וקריפטוגרפיה רשימת אישים באתר הפורטל המתמטי הכל-רוסי. פרסומי האקדמיה באתר eLIBRARY.ru תקנות על האולימפיאדה הבין-אזורית לתלמידי בתי ספר במתמטיקה וקריפטוגרפיה (משרד החינוך והמדע של רוסיה) "על השכר של חברי הנשיאות של האקדמיה לקריפטוגרפיה של הפדרציה הרוסית" «Положение о Федеральной службе безопасности Российской Федерации» (п.6) "«Превращение криптологии в фундаментальную науку. Н. Н. Андреев: путь от инженера до президента Академии криптографии РФ»". אורכב מ-המקור ב-2017-08-11. נבדק ב-2017-07-23.
שועל-מעופף סיישל

שועל-מעופף אלדברה (שם מדעי: Pteropus seychellensis) הוא מין של עטלף נדיר בסוג שועל-מעופף החי בטבע באיי סיישל שבאוקיינוס ההודי בעיקר בקומורו ובמאפיה כשאוכלוסייה גדולה שלו חיה על האי סילווט (Silhouette Island). אף על פי שהוא ניצוד במספר איים, האוכלוסייה שלו יציבה ומצב שימורו הוא ללא חשש. עטלף זה מגיע למוטת כנפיים של 100 עד 110 ס"מ, אורכו 224 עד 231 מ"מ ומשקלו הממוצע 650 גרם. העטלף בעל פרווה זהובה עם כנפיים וזנב שחורים והפנים אפורות כהות. החוטם שלו ארוך יחסית והלסתות בעלות שיניים חדות העוזרות לקלף קליפות פירות. העטלפים ישנים יחדיו בקבוצות גדולות. לרוב הם מזדווגים בין נובמבר לדצמבר וממליטים ולד אחד. העטלף הוא מפיץ פירות החשוב ליערות בהם הוא חי ולמרות אוכלוסייתו היציבה הוא אינו מזיק גדול לחקלאות. לעיתים הוא גם מופיע ביישובים וכפרים או ביערות עד גובה 1,000 מטר בסמוך לחופי איי סיישל. לעטלף מספר טורפים הכוללים בעיקר נחשים ועופות דורסים. תת-מינים: Pteropus seychellensis seychellensis Pteropus seychellensis comorensis מדיה וקבצים בנושא שועל-מעופף סיישל בוויקישיתוף שועל-מעופף סיישל, באתר ITIS (באנגלית) שועל-מעופף סיישל, באתר NCBI (באנגלית) שועל-מעופף סיישל, באתר Animal Diversity Web (באנגלית) שועל-מעופף סיישל, באתר האנציקלופדיה של החיים (באנגלית) שועל-מעופף סיישל, באתר GBIF (באנגלית) שועל-מעופף סיישל באתר הרשימה האדומה של IUCN
המנהל האזרחי הסובייטי

המנהל האזרחי הסובייטי (SCA) (ברוסית: Советская гражданская администрация, בקוריאנית: 소비에트 민정청) היה הגוף ששלט בחלקו הצפוני של חצי האי הקוריאני מ-24 באוגוסט 1945 עד ל-9 בספטמבר 1948, אם כי נשלט על ידי כמה גופים אחרים במקביל. הוא הוקם למעשה על ידי ברית המועצות לאחר סיום מלחמת העולם השנייה וחלוקת קוריאה ומשל בעיקר באזור שנודע כיום כקוריאה הצפונית. הגנרל טרנטי סטיקוב היה התומך הראשי בהקמת גוף מרכזי בקוריאה. המדינה הוחלפה ברפובליקה הדמוקרטית העממית של קוריאה ב-9 בספטמבר 1948. לאחר כניעת האימפריה היפנית באוגוסט 1945, קוריאה חולקה בין שתי מעצמות העל: ארצות הברית וברית המועצות. חצי האי חולק לפי קו רוחב 38 צפון, ויוסד שלטון סובייטי בצפון. ב-9 בספטמבר 1948, בתוך פחות מחודש לאחר קוריאה הדרומית, הרפובליקה הדמוקרטית העממית של קוריאה, או קוריאה הצפונית, הוקמה והחל לשלוט בה קים איל-סונג (שנחשב לראש משפחת קים). הכוחות הסובייטים האחרונים עזבו עד סוף אותה השנה. היסטוריה של קוריאה הצפונית היסטוריה של קוריאה הכיבוש היפני בקוריאה כניעת האימפריה היפנית המשטר הצבאי של ארצות הברית בקוריאה קוריאה הצפונית מדיה וקבצים בנושא המנהל האזרחי הסובייטי בוויקישיתוף ההיסטוריה של קוריאה הצפונית במהלך השלטון הסובייטי, באתר DAILY NK Seth, Michael J. (2010). A History of Korea: From Antiquity to the Present. Rowman & Littlefield Publishers. p. 86. ISBN 9780742567177. ערך זה הוא קצרמר בנושא קוריאה הצפונית ובנושא היסטוריה. אתם מוזמנים לתרום לוויקיפדיה ולהרחיב אותו.